วันอังคาร ที่ 26 พ.ย. มีไข้สูง เช็ดตัว มีอาการหนาวสั่น กินพารา ก็ไม่ลดลง ปวดศรีษะ เหนือใบหูข้างซ้าย จะปวดเวลาที่มีไข้ ชายโครงด้านขวา มีอาการปวดหน่วงๆ ไม่มีอาการเบื่ออาหาร คลื่นไส้ ท้องเสีย หรือว่าผื่นขึ้น เมื่อวันศุกร์ที่ผ่านมา ไปพบแพทย์ ทำการเจาะเลือด แพทย์แจ้งผลว่า ไข้สูงจากการ ติดเชื้อไวรัส เซลล์ เม็ดเลือดขาวต่ำ แต่ไม่ใช่ไข้เลือดออก จึงให้รักษาไปตามอาการ นอนพัก ดื่มน้ำ ทานพารา มันจะหายเอง แต่ผมนอนเร็ว ดื่มน้ำเยอะ มาทั้งสัปดาห์ อาการไม่ดีขึ้น ทรมานมาก ขอสอบถามแพทย์ว่า อาการแบบนี้ เป็นโรคอะไรกันแน่ อยากทราบให้ชัดเจน รวมถึงวิธีการรักษา ขอบพระครับ
สวัสดีค่ะ อาการไข้สูง หนาวสั่น อาจมีสาเหตุจาก-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดหรืออาจเป็นไข้จากการติดเชื้อไวรัสที่ไม่จำเพาะเจาะจงก็ได้ ถ้าไม่มีอาการในระบบใดเจาะจงก็อาจจะเป็นไข้เลือดออกหรือการติดเชื้อไวรัสในร่างกาย รักษาตามอาการ จนกว่าไข้จะลง โดยดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง พักผ่อนให้เพียงพอโดยส่วนใหญ่แล้วไข้จากการติดเชื้อไวรัสนั้นมักจะค่อยๆดีขึ้นได้ภายใน 1-2 อาทิตย์ หากอาการยังไม่ทุเลา ไข้สูง หนาวสั่นต่อเนื่องหรือมีอาการผิดปกติในระบบอื่นๆดังกล่าวไป ควรกลับไปพบแพทย์เพื่อตรวจร่างกายและตรวจเลือดเพิ่มเติมค่ะ